বঙ্গীয় শাস্ত্রীয় নৃত্যগৌড়ীয় নৃত্য পরিবেশনরত মহুয়া মুখোপাধ্যায়
**গৌড়ীয় নৃত্য** একধরনের ভারতীয় বাঙালি ঐতিহ্যগত শাস্ত্রীয় নৃত্যকলা,যা ভারতীয় উপমহাদেশে প্রাচীনকালে বঙ্গীয় অঞ্চলের মন্দিরগুলিতে উদ্ভূত হয়েছিল। গৌড়ীয় নৃত্য বঙ্গের প্রাচীন কাব্যকারদের দ্বারা উল্লেখিত হয়েছে। এই নৃত্য প্রাচীন কবিদের দ্বারা গৌড়ীয় সংগীতের রাগ ও তাল অনুসারে রচিত ও সুরাপিত গানের মাধ্যমে ধর্মীয় গল্প প্রকাশ করেছিল, বিশেষ করে বৈষ্ণবধর্ম। গৌড়ীয় নৃত্য প্রদর্শনগুলি হিন্দু দেবতা শিব ও গণেশ সম্পর্কিত অন্যান্য ঐতিহ্যের ধারণাগুলিও প্রকাশ করেছে, সেইসঙ্গে শাক্ত ধারণা।

গৌড়ীয় নৃত্যের তাত্ত্বিক ভিত্তির খোঁজ প্রাচীন সংস্কৃত গ্রন্থ *নাট্যশাস্ত্রে* পাওয়া যায়; গৌড়ীয় রীতির মন্দির ভাস্কর্যে এবং হিন্দু, বৌদ্ধ ও জৈন ধর্মের সঙ্গে সম্পর্কিত প্রত্নতাত্ত্বিক স্থানগুলিতে নৃত্যের ভঙ্গি দ্বারা প্রাচীনকালে এর অস্তিত্ব প্রমাণিত হয়েছে। ভারত ঔপনিবেশিক শাসন থেকে স্বাধীনতা লাভের পর থেকে এর পুনরুজ্জীবন, পুনর্গঠন ও সম্প্রসারণ করা করেছিল।

গৌড়ীয় নৃত্য ঐতিহ্যগতভাবে পরিবেশন শিল্পকলার একটি নৃত্য-নাট্যের ধারা, যেখানে শিল্পী(রা) ও সঙ্গীতজ্ঞরা প্রাচীন সংস্কৃত সাহিত্যে বর্ণিত প্রতীকী পোশাক, শরীরের গতিবিধি, অভিনয় (অভিব্যক্তি) এবং মুদ্রা (ভঙ্গিমা ও ইশারা ভাষা) ব্যবহার করে একটি গল্প – একটি আধ্যাত্মিক বার্তা বা হিন্দু গ্রন্থ থেকে ভক্তিমূলক কবিতা – পরিবেশন করে। নৃত্যের সংসর্গী সংগীত ও একজন গায়ক থাকে, এবং সাধারণত নৃত্যশিল্পীর গুরু পরিবেশিত নৃত্যানুষ্ঠানের পরিচালক হিসেবে উপস্থিত থাকেন। একটি গৌড়ীয় নৃত্য পরিবেশনের মধ্যে রয়েছে নৃত্ত (শুদ্ধ নৃত্য), নৃত্য (একক অভিব্যক্তিমূলক নৃত্য) এবং নাট্য (দলগত নাটকীয় নৃত্য)।

বাঙালি নৃত্যশিল্পী মহুয়া মুখোপাধ্যায়, এই গৌড়ীয় নৃত্যের পুনঃনির্মাণ করেছেন। এই নৃত্যকলা ভিত্তিক গবেষণার জন্য সংস্কৃতি মন্ত্রানালয় কর্তৃক গবেষণামূলক বৃত্তি প্রদান করা হয়, যা মূলত স্বীকৃত ভারতীয় শাস্ত্রীয় নৃত্যের ক্ষেত্রে প্রদান করা হয়। রবীন্দ্রভারতী বিশ্ববিদ্যালয় ও ওকলাহোমা বিশ্ববিদ্যালয় এটিকে শাস্ত্রীয় নৃত্যের ধরন হিসাবে স্বীকৃতি প্রদান করেছে।

নামকরণ
------

*গৌড়ীয় নৃত্য* নামটি ১৯৯৪ সালের ২১শে সেপ্টেম্বর ভারততত্ত্ববিদ ব্রতীন্দ্রনাথ মুখোপাধ্যায়ের পরামর্শে গৃহীত হয়। এই নামকরণের কারণগুলির মধ্যে রয়েছে প্রাচীন সময়ে − শশাঙ্কের শাসনকাল এবং পাল ও সেন যুগ − সমগ্র বাংলাকে গৌড় হিসাবে উল্লেখ এবং ভারতের সঙ্গীত ও সাহিত্যে গৌড়ীয় রীতির উপস্থিতি। এছাড়াও পঞ্চদশ শতকে ওড়িশার সংগীত শাস্ত্রকার মহেশ্বর মহাপাত্র *অভিনয় চন্দ্রিকা*তে সাতটি স্বতন্ত্র নৃত্যশৈলীর উল্লেখ করেছেন, যার মধ্যে গৌড়ীয় নৃত্যের উল্লেখ রয়েছে।

ইতিহাস
------

এ নৃত্যের বয়স দুহাজার বছরের চেয়ে ও বেশি। ৪র্থ হতে ১৮ শতকে বাংলায় গৌড়ীয় নৃত্যের কথা জানা যায়। ভরতনাট্যশাস্ত্র নামক গ্রন্থে এ সম্পর্কে বিস্তারিত বলা হয়েছে।

তুর্কি, বর্গী ও অন্য বিদেশী আক্রমণ ও শাসনের ফলে এ নৃত্যধারা বিলুপ্ত হয়ে যায়। চন্দ্রকেতুগড়ে পাওয়া প্রত্নসামগ্রীতে, বর্ধমানের দেওলিয়ার মন্দির ও বেগুনিয়া মন্দির, বিষ্ণুপুরের জোড় বাংলা মন্দির, টেরাকোটা মন্দির ও শ্য়া‌ম মন্দিরের গায়ের ভাস্কর্যে এই নৃত্যের দেখা পাওয়া গেছে। পাল যুগের চিত্রে, চর্যাপদ, গীতগোবিন্দ, মঙ্গলকাব্যে ও একে দেখা যায়। পণ্ডিত শুভঙ্কর লাহিড়ী সংগীতদামোদর ও শ্রীহস্তমুক্তাবলীতে এর উল্লেখ করেছেন। বাংলার গ্রামীণ গুরুপরম্পরা ধারা দ্বারা এ নৃত্য অনুপ্রাণিত হয়েছে। শাশ্বত তার এই পথ পরিক্রমা। গৌড়ীয় নৃত্যের সাথে ভাব-রস সাহিত্যের সম্পর্ক আছে।

স্বাধীনতা-পরবর্তী
-----------------

ভারতীয়রা ঔপনিবেশিকতা থেকে তাদের স্বাধীনতা লাভ করার পরে প্রাচীন নৃত্যকলা সহ সাংস্কৃতিক ধারাকে পুনর্জীবিত করেছিল। ভারতের সংস্কৃতি মন্ত্রণালয় এবং ১৯৫৩ খ্রিস্টাব্দে প্রতিষ্ঠিত সঙ্গীত নাটক অকাদেমির পৃষ্ঠপোষকতায় প্রাচীন নৃত্যকলা ও শাস্ত্রীয় নৃত্য সমূহ ধীরে ধীরে সাংস্কৃতিক ও শিক্ষা পরিমণ্ডলে প্রতিষ্ঠিত হতে শুরু করে। কিন্তু, এই সময়ে পশ্চিমবঙ্গ থেকে বাংলার শাস্ত্রীয় নৃত্য বিষয়ক কোন প্রকার গবেষণা পরিচালনা বা প্রাতিষ্ঠানিক স্বীকৃতির দাবি উত্থাপিত হয়নি। পশ্চিমবঙ্গের রাজনীতি দেশভাগ ও তার ফলে উদ্ভূত উদ্বাস্তু সমস্যা নিয়ে ব্যস্ত হয়ে পরে, অপর দিকে ভারতের অন্যন্য রাজ্যগুলি তাদের অঞ্চলের প্রাচীন নৃত্যকলাকে পুনরুদ্ধারে সচেষ্ট ছিল।

বৈশিষ্ট্য
---------

গৌড়ীয় নৃত্যের মূল নটরাজ শিব। নৃত্যরত গণেশ, বিষ্ণুকে ও এতে দেখা যায়। বাংলার নটরাজকে নর্ত্যেশ্বর বলা হয়।এই নটরাজের চার হাত, দশহাত বা বারো হাত হয়।শিবকে নন্দীর উপরে ললিত আনন্দ তান্ডব ভঙ্গিতে নাচতে দেখা যায়।

ধরণ
---

### বন্দনা

গৌড়ীয় নৃত্যে অনেক বন্দনা নৃত্য আছে। চণ্ডীবন্দনা,কৃষ্ণবন্দনা যার মধ্যে অন্যতম।

### আলাপচারী

এর মানে রাগ সারগাম এর সাথে পরিচিত হওয়া ও চলন। এটি তাল সম্পর্কিত। এটি এক ধরনের রাসনৃত্য।

### মহাজনপদ নৃত্য

মিশ্র রাগ ও তাল নিবদ্ধ গানে এ ধরনের নৃত্য হয়।

### অষ্টপদী নৃত্য বা নামাবলী

এতে শুদ্ধবঙ্গাল রাগ ও দাশপাহাড়ী তালে শিবের ভিন্ন ভিন্ন নাম নিয়ে নৃত্য করা হয়।

### পালানৃত্য

এতে একক বা একাহার্য নৃত্য করা হয়।এতে ঠাকুর দেবতার লীলা শ্রীকৃষ্ণের পুতনাবধের লীলাকীর্ত্তন করে এ নৃত্য করা হয়।

বিখ্যাত নৃত্যশিল্পী
-------------------

* মহুয়া মুখোপাধ্যায়
* র‌্যাচেল প্রিয়াঙ্কা প্যারিস
* শতাব্দী আচার্য্য
* অয়ন মুখোপাধ্যায়

আরও
---

* পরভা

তথ্যসূত্র
---------

1. ↑  Roma Chatterji (2005). Folklore and the Construction of National Tradition  ওয়েব্যাক মেশিনে আর্কাইভকৃত ১২ ফেব্রুয়ারি ২০১৮ তারিখে. *Indian Folklife* **19** (Folklore Abroad: On the Diffusion and Revision of Sociocultural Categories): 9. Accessed January 2014. "a classical dance tradition that has vanished from the urban areas".
2. ↑  "West Bengal Tourism: Dance"। Department of Tourism, Government of West Bengal। ২০১১। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১১, ২০১৪।
3. 1 2  Bharatram, Kumudha (এপ্রিল ৯, ২০১১)। "Dance of the ancients"। *The Hindu*। সংগ্রহের তারিখ নভেম্বর ১৫, ২০১৩।
4. ↑  মুখোপাধ্যায়, মহুয়া (২০০০)। *গৌড়ীয় নৃত্য*। পার্ক স্ট্রিট, কলকাতা: দি এশিয়াটিক সোসাইটি।
5. 1 2  Rajan, Anjana (ডিসেম্বর ২৬, ২০০৬)। "The wheel has come full circle"। *The Hindu*। নভেম্বর ৮, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ৬, ২০১৬।
6. ↑  "Scholarship to Young Artistes"। *web.archive.org*। ২০১৩-১০-২১। Archived from the original on ২০১৩-১০-২১। সংগ্রহের তারিখ ২০২১-০৬-২৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
7. ↑  "Scholarship to Young Artistes, 2005"। *Ministry of Culture. Government of India*। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৬।
8. ↑  Utpal Kumar Banerjee (2006). *Indian performing arts: a mosaic*. New Delhi: Harman Publishing House. আইএসবিএন ৯৭৮৮১৮৬৬২২৭৫৯. p. 79: "re-creating Gaudiya Nritya as one of the acceptable classical styles will need a formal framework".
9. ↑  Leela Venkataraman (2006). Negotiating the Extremes: dance. *India International Centre Quarterly*, **33** (1): 93-102. (সদস্যতা প্রয়োজনীয়) "one may have reservations about the classical dance repertoire visualised by [Mukherjee]".
10. ↑  Roma Chatterji (2005). p. 9: "Mukherjee tries to reconstitute a Bengali aesthetic within the perspective of pan-Indian civilisation".
11. ↑  Susan Leigh Foster (2009). *Worlding dance: Studies in international performance*. Basingstoke; New York: Palgrave Macmillan. আইএসবিএন ৯৭৮০২৩০২০৫৯৪৯. p. 125: "I urgently distance my project from that of Kolkata-based scholar, Mahua Mukherjee".
12. ↑  "মধ্যযুগের বাংলার রাজধানী গৌড় থেকে গৌড়ীয় নৃত্য"। *archive1.ittefaq.com.bd*। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।
13. ↑  "নৃত্যে নন্দিতা"। *প্রথম আলো*। সংগ্রহের তারিখ ২০১৯-০৫-০৮।
14. ↑  "বাংলার বুকে গৌড়ীয় নৃত্য তার প্রবল অস্তিত্বের জানান দিয়ে গেল"। *Exclusive Adhirath* (ইংরেজি ভাষায়)। ২০১৮-০৯-১৯। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।
15. ↑
16. ↑  Mitrayan Institute of Dance & Research :: Garfa Mitrayan (২০০৯-১১-০৭)। "Ganesh Vandana : Gaudiya Nritya (Classical Dance Of Bengal), Performed by Mitrayan"।
17. ↑  "গৌড়ীয় নৃত্যের শিল্পমুগ্ধতা"। *print.thesangbad.net* (ইংরেজি ভাষায়)। ২০১৯-০৫-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।
18. ↑  দাশগুপ্ত, শর্মিষ্ঠা। "গৌড়ীয় নৃত্যের আঙ্গিকে"। *anandabazar.com* (ইংরেজি ভাষায়)। সংগ্রহের তারিখ ২০১৯-০৫-০৮।
19. ↑  "গৌড়ীয় নৃত্য"। *bartamanpatrika.com*। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।
20. ↑  "শিল্পকলায় চর্যানৃত্য এবং বাংলার শাস্ত্রীয়-গৌড়ীয় নৃত্য পরিবেশনা"। *bangla.jagoroniya.com*। সংগ্রহের তারিখ ২০১৯-০৫-০৮।
21. ↑  Dec 1, TNN; 2018; Ist, 18:47। "Confluence of Indian dance forms"। *The Times of India* (ইংরেজি ভাষায়)। সংগ্রহের তারিখ ২০১৯-১২-২২।
22. ↑  "গৌড়ীয় নাচে র‌্যাচেল প্রিয়াঙ্কা"। *প্রিয়.কম* (ইংরেজি ভাষায়)। ২০২১-১১-০৯ তারিখে মূল থেকে আর্কাইভ করা। সংগ্রহের তারিখ ২০১৯-১২-২২।
23. ↑  "শারদীয় দুর্গোৎসবের নাচ–গান–নাটকে তারকারা"। *প্রথম আলো*। সংগ্রহের তারিখ ২০১৯-১২-২২।
24. ↑  "'I want to popularise Gaudiya Nritya'"। *New Age Bangladesh* (ইংরেজি ভাষায়)। সংগ্রহের তারিখ ২০১৯-১২-২২।
25. ↑  Indiablooms। "Gaudiya Nritya dancer Satabdi Acharyya talks about her experiences and the future"। *Indiablooms.com*। সংগ্রহের তারিখ ২০১৯-১২-২২।

বহিঃসংযোগ
---------


উইকিমিডিয়া কমন্সে **গৌড়ীয় নৃত্য** সংক্রান্ত মিডিয়া রয়েছে।

* গৌড়ীয় নৃত্যের ওয়েবসাইট
* গৌড়ীয় নৃত্য পরিবেশনের ভিডিও